Xoán de Mandeville

Xoán de Mandeville foi o autor ficticio dun libro de viaxes supostamente autobiográfico titulado Libro das marabillas do mundo, moi lido na Idade Media. En realidade sábese que é un pseudónimo dun certo Jean de Bourgogne ou Jean à la Barbe, médico de Liexa, autor mesmo de tratados sobre medicina, que vivira en Exipto e que probablemente alí concibira a idea de describir unha viaxe por todo Oriente. Como só coñecía Exipto, tramou o seu texto bebendo en varias fontes e creando un narrador ficticio.
O narrador sostiña ser un cabaleiro inglés nado na Abadía de Saint Albans, quen en 1322, durante a festa de San Miguel, emprendera unha viaxe ata Exipto, onde loitou como mercenario do sultán contra os beduínos. Despois internárase cada vez máis ao leste, de Palestina á India e finalmente penetrara na Asia profunda, ata a propia China. Aseguraba que serviu durante quince anos no exército do Gran Khan de Mongolia. Trinta e catro anos despois da súa partida, en 1356, volvera a Europa, onde impulsado e axudado por un médico que coñecera na corte do sultán de Exipto, escribiu en Liexa a difundida compilación do que veu e viviu. 

Foi caracterizado como peregrino a Santiago de Compostela, e os seus libros eran vendidos no Camiño.

Dábase como data da súa morte o ano 1372.

Fontes
O Libro das marabillas do mundo parécese pretender parangonar co Libro das marabillas de Marco Polo. O mesmo viaxeiro veneciano e Cristovo Colón dixeron estar influenciados polo libro de Xoán de Mandeville. O que Xoán de Mendeville conta de Exipto pódese basear na propia experiencia de Jean de Bourgoigne. Mais o resto bebe nas crónicas de homes da Igrexa, principalmente os primeiros misioneiros dominicos e franciscanos, pioneiros en chegar ao interior de Asia.

Listaxe dalgunhas fontes

 Obra  Autor  Contido tomado Itinerarius  Guillerme de Boldensele (monxe dominico), escrito en 1336  Descrición de Constantinopla e Palestina Tractatus de distantiis locorum terræ sanctæ  Eugesipo  Descrición de Palestina Descriptio terræ sanctæ  Xoán de Würzburg, escrito c. 1165  Descrición de Palestina Libellus de locis sanctis  Teodorico, escrito c. 1172  Descrición de Palestina De statu Saracenarum  Guillerme de Trípoli (monxe dominico), escrito en 1273  Descrición dos musulmáns Historia orientalis ou Flos Historiarum Terrae Orientis  Haitón de Coricos (monxe premonstratense, antigo nobre armenio e posterior abade de Poitiers)  Descrición dos pobos armenio, persa, turco etc. Descriptio orientalium  Odorico de Pordenodne (monxe franciscano)  Descrición do país dos tátaros e a China (case textualmente) Historia Mongolorum  Xoán de Plano Carpini (monxe dominico)  Descrición de do país dos tátaros e a China

Amais dos libros de viaxes, o autor tamén toma materiais de obras de natureza xeral doutros autores, como Plinio o Vello, Solino, Flavio Xosefo, e o Speculum Historiale of Vincent de Beauvais.

Manuscritos
Existen numerosos manuscritos e edicións impresas do Libro das marabillas do mundo de Xoán de Madeville. As impresións máis antigas son: en francés (Lión, 1480); en alemán (Augsburgo, 1481, 1482); en inglés (Westminster, 1499).

 Notas 

 Véxase tamén 
Bibliografía 
Hartig, Otto. "Jean de Mandeville". The Catholic Encyclopedia. Vol. 9. Nova York: Robert Appleton Company, 1910. 12 Dec. 2015.

 Outros artigos 

 Marco Polo
 Cristovo Colón
 Mito da árbore dos gansos

Categoría:Literatura medieval